**15**

Na podlagi 104. člena Zakona o medijih (Uradni list RS, št. [110/06](https://www.uradni-list.si/glasilo-uradni-list-rs/vsebina/2006-01-4666) – uradno prečiščeno besedilo, [36/08](https://www.uradni-list.si/glasilo-uradni-list-rs/vsebina/2008-01-1459) – ZPOmK-1, [77/10](https://www.uradni-list.si/glasilo-uradni-list-rs/vsebina/2010-01-4217) – ZSFCJA, [90/10](https://www.uradni-list.si/glasilo-uradni-list-rs/vsebina/2010-01-4784) – odl. US, [87/11](https://www.uradni-list.si/glasilo-uradni-list-rs/vsebina/2011-01-3715) – ZAvMS, [47/12](https://www.uradni-list.si/glasilo-uradni-list-rs/vsebina/2012-01-1962), [47/15](https://www.uradni-list.si/glasilo-uradni-list-rs/vsebina/2015-01-1930) – ZZSDT, [22/16](https://www.uradni-list.si/glasilo-uradni-list-rs/vsebina/2016-01-0831), [39/16](https://www.uradni-list.si/glasilo-uradni-list-rs/vsebina/2016-01-1705), [45/19](https://www.uradni-list.si/glasilo-uradni-list-rs/vsebina/2019-01-2129) – odl. US, [67/19](https://www.uradni-list.si/glasilo-uradni-list-rs/vsebina/2019-01-2942) – odl. US in [82/21](https://www.uradni-list.si/glasilo-uradni-list-rs/vsebina/2021-01-1759)) in 19. člena Statuta Mestne občine Nova Gorica (Uradni list RS št. 13/12, 18/17 in 18/19) je Mestni svet Mestne občine Nova Gorica na seji dne \_\_\_\_\_\_\_\_\_\_\_ sprejel naslednji

S K L E P

1.

Mestni svet Mestne občine Nova Gorica meni, da je utemeljeno, da je območje Mestne občine Nova Gorica pokrito s signalom radijskega programa Radio 1.

2.

Ta sklep velja takoj.

Številka: 615-2/2025 Samo Turel

Nova Gorica, dne ŽUPAN

Številka: 615-2/2025- 3

Nova Gorica, dne 13. avgusta 2025

O B R A Z L O Ž I T E V

Agencija za komunikacijska omrežja in storitve (AKOS) Republike Slovenije je v Uradnem listu RS št. 53/2025 z dne 11. 7. 2025 objavila Sklep o uvedbi javnega razpisa za dodelitev radijskih frekvenc za analogno zvokovno radiodifuzijo – splošni 2025/1. Območje pokrivanja radijske frekvence oz. sklopa javnega razpisa Trstelj 99,1 MHz sega na območje Mestne občine Nova Gorica.

Družba RADIO PRO 1, radijska produkcija, d.o.o., Stegne 11b, 1000 Ljubljana je Mestno občino Nova Gorica dne 24. 7. 2025 zaprosila za izdajo pozitivnega mnenja o utemeljenosti pokrivanja območja Mestne občine Nova Gorica z radijskim programom Radio 1 (Radio 1 Primorska; ENA NG)

Skladno s 104. členom Zakona o medijih se v postopku izbire med zainteresiranimi ponudniki upošteva tudi mnenje pristojnega organa lokalne skupnosti o utemeljenosti pokrivanja območja z novim programom. Mnenje pristojnega organa lokalne skupnosti o utemeljenosti pokrivanja območja z novim programom pri razpisu prinaša do 9 točk. Rok za prijavo na razpis je 7. oktober 2025.

Iz vloge družbe RADIO PRO 1, radijska produkcija, d.o.o., izhaja, da je radijski program Radio 1 trenutno eden najbolj poslušanih radijskih programov v Sloveniji. Izredno visoka poslušanost jim daje možnost, da z dobrodelnimi maratoni v decembru kot tudi z akcijo »Deželak junak« uspešno zbirajo sredstva za pomoč otrokom ter slovenskim družinam v stiski. Kot nadalje navajajo, se vsak dan trudijo, da z dobro glasbo ter predvajanimi vsebinami njihovim poslušalcem polepšajo dan. Radia 1 še vedno ni mogoče slišati v številih občinah. Med občinami, kjer program Radio 1 ni najbolje slišen, je tudi Mestna občina Nova Gorica. Želijo si, da bi bil Radio 1 dobro dostopen tudi prebivalcem Mestne občine Nova Gorica.

Predlog sklepa je pripravljen po vzorcu iz razpisne dokumentacije in glede na to, da podpiramo pluralnost in dostopnost medijskega prostora, **Mestnemu svetu Mestne občine Nova Gorica predlagamo, da predloženi predlog sklepa obravnava in sprejme.**

Samo Turel

Pripravila: ŽUPAN

Miroslava Križnič

Vodja Službe za

stike z javnostmi, protokol in

mednarodno sodelovanje